
Înştiinţare. 


Rugăm pe toţi câţi au binevoit să primească această 
foaie să grăbească cu trimiterea plăţii de abonament, 
Administrația foii „ȚARA NOASIRA“. 





Cetitorilor. 


Pe toți, cărora le ajunge în mani această foaie îi 


rugăm să 0 cetească și dacă o socot de potrivită 


trebuințelor ţărăniniii să o răspândească între oa- 


zmenii noștri dela sate. 
Foaia apare săptămânal și o vor primi cetitorii 
„ Dumineca, 


Abonamentul e pe an . . . 4 cor, 
Pe jumătate de an  . . . . 2 » 
Pe trei luni . . . . . . . 1 


Banii să se trimită la Administraţia revistei 
„Vara noastră“, Sibiiu — Nagyszeben. Asociațiune, 





Toți cărturarii noştri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Indeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească. 

— aa 

ȘCOALE PENTRU OAMENII IN VÂRSTĂ. 


Cu știința de carte noi Românii suntem între cele din urmă 
popoare din ţară. La noi abiă ştiu carte 20 la sută, pe când la 
alte neamuri nu sunt nici 10 la sută, cari să nu știe cât de cât 
ceti și scrie. i 

Această lipsă de învățătură isi are ea daniel ei multe si 
felurite, cauze cari in parte s'au mai putut și scuză pana acum; 
nu se va mai putea aduce insă pe viitor nici umbră de scuze, 

Lipsa de învăţătură este fără îndoeală un rău de care prea 
puţini își pot dă seamă. Mulțimea mare a satelor nu are încă 
deşteptăciunea de a se putea gândi la urmări. Ea e absorbită 
de nevoile zilei de astăzi şi, încât pentru viitor, de pe partea ei 
vină chiar potopul. 

Dacă poporaţiunea satelor noastre ar şti că învăţătura de 
carte îi poate fi de cel mai mare folos, fără îndoială și-ar dă 
copiii la şcoală şi ar stărui ca ei să înveţe cu temeiu. 

Dacă această poporaţiune ar fi deplin convinsă că numai 
şcoala o poate ridică la o stare mai bună şi mai fericită, de sigur 
că ar jertfi cu dragă inimă pentru această şcoală, și-ar trage dela 
gură chiar, pentruca să o ţină la culmea cerinţelor zilelor noastre. 

Toate aceste însă ţăranul nostru nu le știe și abia doară 
de le întrezărește în anumite clipe. Aceasta e apoi cauza că el 
se poartă cu atâta nepăsare faţă de şcoală cu toate ale ei. 

Conducătorii satelor au făcut prea puţin până acum pentru 
deşteptarea poporului. Prea puţin l-au luminat pentru-ca el să 
înţeleagă că la şcoală trebue să se dorească „ca cerbul la izvoarele 
apelor“. - 

“Puţinul nostru interes faţă de şcoală a făcut ca şi ceice au 
trecut prin ea, făcând cursul regulat, nu se aleg mai cu nimica, 

şi numai de tot puţini rămân cu oare-cari cunoștințe de carte 
iar cu adevărată dragoste de a se cultivă un număr foarte ne- 
însemnat. 

Si tot aşa are să fie şi de aici incolo, dacă nu vom porni-o 
pe altă coardă. 

Nu e de ajuns să urmăm cum am urmat până acum, sfătuind 
pe sătean mereu: să deă si jertfească pentru școală. 

Cu chipul acesta numai nu vom puteă ajunge nicicând la 
creangă verde. 

Haideţi să încercăm si altcum. 

Veniţi, fraţi preoţi şi învăţători şi voi toţi cari nutriţi în 
inima voastră dorul sfânt al luminării poporului, veniţi să adunăm 
pe sătenii în vârstă, să-i învăţăm să cetească si să scrie, să-i în- 
văţăm cuvântul lui Dumnezeu, să le dăm poveţe pentru sporirea 
avutului lor, să le arătăm calea virtuţii şi a unei vieţi mai fericite! 

E timp de iarnă, timp potrivit de a împărţi lumină şi căldură 
în inimile sătenilor! 

Veniţi să deschidem şcoale pentru oamenii în vârstă şi fiţi 
încredinţaţi că am făcut un lucru mare. 


„TOVĂRĂȘIA CENTRALA“. 


De timp mai îndelungat di V. C. Osvadd, directorul insoțirii 
„Agricola“ din Hunedoara şi redactorul foii „Zovărăşia“, stărue - 
din toate puterile pentru înfiinţarea unei Zovărăşii centrale. Stă- 
_ruințele sale wau rămas fără rezultat; în cele din urmă planul 
său se apropie de intrupare. Cu data de 20 Noemvrie v. dl Osvadă 
publică în „Zovărăşia“ o Convocare, prin care învită la adunarea 
generală de constituire a „Tovărăşiei centrale“ din Orăştie, ce se 
va ținea în Orăştie Duminecă în 9/22 Decemvrie a. c. la orele 
2 d. a. în localul şeoalei române. ji 

In căldurosul apel ce-l dă dl Osvadă în numele fondatorilor 
spune, între altele,... „Acum e rândul fruntașilor noștri, a con- 
ducătorilor de prin sate, şi in primul rând al vostru iubiţi săteni: 
să vă porniţi la lucru, să vă ingiruifi sub steagul ce-l desfăşurăm 
prin *, Tovărăşia centrală“, — ca să ducem la izbândă nizuinţa 
pentru un traiu mai uşor, mai tihnit, pentru o muncă mai or- 
ganizată, cu rânduri mai strânse! In tovărășie e puterea si mân- 
tuirea noastră şi a avutului! 

La muncă dar — sub steagul mândru al tovărăşiei!“ 

Iar in Prospect se arată că: 

Scopul „Tovărășiei“ este: să ajute și să promoveze des- 
voltarea, consolidarea și înaintarea economică în general, și în 
special a satelor, mai ales: 

pentru înlesnirea producțiunii şi a valoriziirii de producte 
agricole şi industriale, 

prin valorizareă şi vânzarea de unelte, mașini, seminfe şi altoi, 

prin ajutorarea culturii de vite, 

prin procurarea de materii prime pentru industrie şi de 
articli de consumatie, | 

prin arendarea şi parţelarea de moșii, 

prin mijlocirea de capitale şi izvoare de muncă şi câștig, 

prin mijlocirea de asigurări de tot felul, și 

prin câştigarea și darea de informaţii economice, 

Toate aceste le va îngriji Tovărăşia Centrală sau direct, sau 
prin tovărăşiile săteşti, după-ce ținta de căpetenie a acestei tovărăşii 
este: să “înființeze şi să ajute înfiintarea de lovărăşi economice de 
producțiune, valorizare, consum, credit şi arendare, mai ales pe sate, 

— Tovărăşia centrală isi întinde lucrarea pe cât se vă 
puteă, peste întreagă ţara, 

— Membru al ei poate fi oricare cetăţean cinstit din ţară, 
tovărăşiile sătești si alte corporaţii și persoane morale, ce stau 
înafară de politică. 

— Capitalul Tovărășiei se formează: 

a) din quote (parti, acţii) de câte 10 coroane (zece coroane), 
ce sunt a se plăti în cel mult 5 rate, și in vreme de un an. 

b) din părţi fundamentale de câte cel puţin 100 coroane 
şi cel mult 1000 coroane, subscrise de Tovărăşiile sătești, de 
institute de bani ori de alte corporaţii si de privaţi. 

c) din donaţiunile, ce se vor face sau cu un scop anumit, 
sau cu scopul de a sprijini acţiunea pentru tovărăşii. 

Răspunderea proprietarilor de cuote e ţărmurită numai până 
la de 5 ori suma cuotelor subscrise. ` 

Răspunderea proprietarilor de cuote fundamentale, se extinde 
numai până la suma subscrisă, — întoemai ca şi a donatorilor. 

Intrarea ca membru se face prin subscrierea „Declaraţiei 
de membru“, care e a se trimite, împreună cu 2 coroane după 
fiecare cuotă (ori 20 coroane după fiecare cuotă fundamentală) 
şi 1 cor. spese de fondare, până în ziua adunării de constituire 
(9/22 Decemvrie a. c., la adresa: „Administraţia Libertatea“ în 
Orăştie-Szâszvâros, 

Până acum au înștiințat că vor întră ca membrii ai „To- 
vărăşiei centrale“: 
Banca „Zipovana* din Lipova, cu K 2,000; — 
„Grăniţerul“ „ Dobra, „ , 1,000— 
„Cordiana“ „ Fofeldea,, „  100:— 
„Brădetul* „ Orlat, ca membru. 
„Economia“ , Cohalm, ca membru. 
„Oraviciana“ „ Oraviţa, ca membru. 
» „Agricola“ „ Hunedoara, ca membru. 


Afară de aceste institute de bani ş'au mai anunţat subscrierea 
vr'o 935 cuote. 

Intre subseriitori este şi di A. Mocsonyi. 

Indemnam şi noi pe cetitori să între în şirul membrilor ca, 
pe cât se poate, să nu rămână nici o comună fără membri ai 
acestei tovărășii mult făgăduitoare. 

Băncile noastre îndeosebi, ar fi de dorit, să nu lipsească nici 
una din şirul membrilor, subseriind fiecare după putinţă, și urmând 
exemplul băncilor cari au păşit ca înainte mergătoare în lucrarea 
de înjghebare a acestei tovărășii cu ţintă așa de bună şi folositoare. 


3 3 3 “3 


- SCRISORI CĂTRA ȚĂRANI. 


X. 
Bade Şofroane! . 

Oare de ce-a lăsat Dzeu, că, tot omul ăl mai sărac, să fie 
mai milostiv, tot el să fie mai credincios, tot el să fie mai zmerit 
şi tot el să râsipe mai mult. 

De ce?... 

Pentrucă, bagseamă, îi mai prostuţ la cap, ori pasămi-te să- 
răcia, dac'odată și-a aşezat patu 'n casa omului, apoi ea-l îndeamnă 
de-a face tot ce poate ca să nu-i schimbe locul cu bogăţia. 

Noi, obştia românească, suntem săraci... Asta o ştim şi 
ndi.si o ştie toată lumea. Nouă țarina ne dă rod mai puţin, vaca 
ni mai stearpă, viţelul mai slab, nouă până şi glia, care ne aco- 
pere, ni mai strâmtă, că doar’ nouă ne zice poetul: 

Fraţi buni ai frunzelor din codru 
Copii ai mândrei bolți albastre, 
Sfinţiţi cu lacrămi și sudoare 
Tarana plaiurilor noastre! 

Si tot noi suntem mai milostivi, tot noi mai cheltuitori... 

Că să luăm de pildă nenorocul, când ne moare cineva din- 
trai noştri... 

Ce jelanie, ce vaiete... 

Bună-i jelania, că. ne scoate tot focul dela inimă și ea mai 
arată şi întreagă simţirea noastră de oameni cu durere pentru 
ai noștri. 

Dar pe lângă jelanie noi, in sfăşierea inimii, facem pomeni 
mari, dăm tot, numai ca sufletul celui deplâns să ajungă de bună- 
seamă de-a dreapta Tatălui cerese. 

Ei, vezi, asta-i 0 prostie... 

Ştiu şi eu, bade Şofroane, cât de mare-i durerea când pierzi 
pe unul din cei mai dragi ai tăi, că Dzeu mi-a dat și mie să 
sorb păharul ăsta de venin, dar am trebuit să-mi inec amarul 
in suflet şi să mă mângăiu cu-gândul că așă a voit Tatăl ceresc, 
că numai El, în inalta lui milostivenie, ştie cum să ne cerce pe 
noi păcătoşii. 


Şi atât.. | 
N'am întins mese mari, n'am îndopat satul cu mâncări şi 
beuturi ... Mi-am aşezat odorul tatii, — cu care s'a dus o parte 


din inima mea, — în mormânt, i-am stropit ţărâna cu lacrămi, 
şi m'am înapoiat acasă, ca să dau drumul si mai mult inimii „să 
se zbată 'n matcă-i“ cum se zbate o apă năvalnică pe vreme de 
furtună. 

Şi m'am frământat în desnădejdea mea o săptămână 'ntreagă. . 

Dar odată, uitându-mă 'n jurul meu, trezit ca dintr'o aiureală, 
văd masa rotundă încunjurată de copilițe, cari, bucuroase că le 
arunc o privire săriră in jurul meu agrăindu-mă: 

— Tată, ţi-e mai bine, tată... aşa-i că n'ai să mai fi supărat? 
Așa-i că n'o să mai plângi... Hai să ne jucăm, tată, și după ce 
ne-om osteni.., să ne spui du ia ştii cum ne spuneai astă 
iarnă când trăiă si Jeni.. 

S'a întâmplat atunei în mine o furtună năvalnică... Şi "n 
această furtună se luptă durerea pentru cel perdut cu dragostea şi 
grija pentru cele rămase... - 

Si, de-atunci, n'am mai plâns... dar nici wam uitat... 
Sunt în lumea asta dureri mari cari sapă adânc la inima omului, 
cari vin ca un vânt rău, de gândeşti că au să te prăpădească.. 
Dar ele tree cum trece furtuna, şi iarăş dă bunul Dzeu vreme 
liniştită, care „iţi înviorează puterile şi te-aduce la rostul vieţii. 

* 

Milostivi să fim... că milostivenia-i una din cele mai fru- . 
moase podoabe ale omului... dar, şi milostivenia își are locul și 
rânduielile ei. l 

Că nu pomenile, cari le facem pentru mortul au să-l așeze 
„în loc cu verdeață, în loe cu răcoare" ci faptele bune, pe cari ~ 
le facem în aducerea aminte a celui ce l-am perdut. 

Dta ştii bine, că noi, în astfel de împrejurări, facem pauz 
pentru mortul, facem pomeană de 6 săptămâni, facem pomeană 
de 6 luni, apoi sărindare, apoi prescuri... 

Dar n'ai băgat Dta de seamă cam cine se 'ndoapă mai mult 
la aceste pomeni ?... 

Tot ăi cari au. 

In fruntea mesii stă popa, după el dascălul şi după dascăl 
fruntaşii satului, fiecare după rangul lui, şi de sunt săraci în sat, 
ăia stau pe la use, ăia, chiar şi la o pomeană, trebue să se mul- 
țămească cu oasele rămase dela masa bogatului.. . 

Apoi bine, bade Şofroane, asta nu-i pomeană, asta-i o curată 
bătaie de joc.. 

Pomeana-i pentru săraci, iar nu pentru ceice au indeajuns 
din darul lui D-zeu. 

In fruntea mesii la o pomeahă trebue să stea săracul; iar 
bogatul, dacă tot mai rămneşte să vie, să stea în coada mesii, că 
pomeana-i a săracului, nu a bogatului. 

` + 

Dar după socoteala mea, bade Sofroane, n'ar trebui să fie 
pomeni de loc... 

De rămâne o haină dela răposatul, dă-o la un om lipsit, dacă 
te'nduri; când poţi ajută pe Al care nare o coaje de pâne şi-i 
flămând şi asta fă-o totdeauna cu inimă curată, da -nu'ndopă 
pe toţi ghiaburii satului, că ăia a doua zi te mai și vorbesc, ori 
că n'a fost aia cu rânduială, ori că le-ai dat prea puţin, ori că i-ai 
îmbătat şi n'a fost beutura bună... iar Dta, biet om, ti-ai vândut 
viteaua din grajd ca să te ţii de datină... 

Asa dară să nu ne băgăm în detorii, să nu ne vindem vi- 
tuţele, pe cari cu atâta amar le-am adunat la casă, să nu ne golim 
coșarul ca să dăm la Al care are, și mai bine, după tot pasul 
„nostru să facem câte-un bine pentru cei morti, că mai mult fo- 
loseşte binele când îl faci pe 'ncetul și la loc potrivit decât o 
risipă mare la loc nepotrivit. 

lacă, de pildă, să zicem că în tot satul unde trăiesc oameni 
milostivi s'ar injghebă un fond numit „fondul morţilor“ şi la fondul 
ăsta tot omul care și-a perdut un copil, o rudenie, un prietin, ar 
da, în loc de pomeană. câte 5 cor., ce gândești Dta, cam cât 
Sar strânge în vre-o câţiva ani? S'ar adună mii de coroane și 

din dobânzile ăstor mii s'ar puteà face pomeană cw copiii fără 
părinţi, cu ăi arşi de foc, cu ăi cărora li sa înecat sămănătura 
si se bagă 'n iarnă fără un fir de grăunte l 

Ala, ar fi, bade Sofroane, un fond pentru pomeni aievea 
si ar ajută mai mult pentru sufletul raposatilor, că toţi cei cari 
s'ar indulci din el i-ar pomeni cu sfințenie. 

Asa dară, lăsaţi pomenile cele păgubitoare si faceți binele 
cu putinul dar la loc potrivit, dacă vreți să folosească celor morți 
si celor cari trăiesc... Că binele, bade Sofroane, numai atuncea-i 
bine când ela loc potrivit. | 

Da pentru aia Dzeu să te ferească de pomeni şi să-ţi fie 
toţi ai căsii sănătoși. Delasâutioana. 


ANIMALELE CORNUTE. 


Animalele cornute sunt cele mai folositoare. Dela ele că- 
pătăm laptele, untul, brânza, carnea, pelea şi gunoiul pentru in- 
grășatul pământului. Chiar si dacă au unele scăderi la trup, se pot 
îngrăşă si vinde cu preţ bun. Ca animale de jug, fiind foarte 
puternice, devin neapărat trebuincioase în economie. 

Mai bine este, dacă alegem vite din rasele (soiurile) cuno- 
scute in patrie, cari sunt din mame blânde şi lăptoase. Rasa en- 
gleză (Durham), franceză (Charolais), olandeză, din Tirol, Salz- 
burg, precum și alte specii pot fi foarte bune și folositoare, dar 
este lucru adeverit, că întroducerea lor izbutește numai în ți- 
nuturi, ca acelea din patria lor. 

Vita tinără se poate cunoaște de pe dinţi, pentrucă din cei 
8 dinţi dinainte, cu cari sa născut, cei doi din mijloc îi cad 
în anul al treilea, cei 2 următori în anul al patrălea, alţi 2 în 
al cincilea şi cei doi delături în anul al şeaselea. In locul ace- 
stora crese dinţi noi şi sclipicioşi, dar după 8 ani si aceştia incep 
a se îngălbini şi ştirbi, 

Vârsta vitelor se mai poate cunoaşte încă de pe inelele 
dela rădăcina cornului, peatrucă la vaci după fiecare ,fătare se 
iveşte câte un inel; aşadară primul inel la 3 ani, al doilea la 4 
ani si aşa mai departe. 

Afunzimea mai lată aflătoare între inele înseamnă un an 
în care vaca a rămas stearpă. 

La boi cel dintâi inel se iveşte numai în anul al cincelea. 

Sunt mai multe rase de vite: 

a) Rasa ungurească. Vita de rasă ungurească este mare, | 
puternică, în privinţa trasului la jug este cea dintâi, are carne 
îndeajuns, în loc de unsoare produce său. Lapte dă însă puţin; 
anual abia 600 litre. | 

Au capul frumos, întins, ochii asemenea frumoși. 

Vite frumoase de rasa ungurească are contele Teleki Arvil 
la domeniul statului în Mez6hegyes. | 

b) Rasa Simenthal.  Vitele de rasa Simenthal sunt de co- 
loare pestriță cu roșu ca franzela, sau. roșu închis. Astăzi cele 
mai căutate sunt cele pestriţe cu roşu închis. Sunt foarte lăptoase, 
se desvoaltă curând, dar nu sunt aşa trainice şi sunt înclinate 
spre boale mai cu seamă spre tuberculoză (oftică). 

Vitele din Bern sunt şi ele un fel de Simenthal, dar pe cap 
sunt de coloare albă. Produsul anual al laptelui este între 1800—2000 
litre. ` 

c) Rasa Pinzgau. Vitele de rasa Pinzgau au început a se ` 
răspândì în timpul din urmă. De fapt sunt mai puternice, se de- 
svoaltă curând, sunt cărnoase, au carnea mai moale si mai gu- 
stoasă, dau lapte mult, anual 1600—1800 litre; dacă le încrucişăm . 
cu rasa ungurească, căpătăm animale foarte bune de jug. Co- ~ 
loarea este roșie ca vişina; pe spinare, pe pulpe, pe sub foale 
şi pe coadă sunt albe. Picioarele lor sunt tari, de aceea sunt foarte 
potrivite pentru locurile muntoase. 

d) Mai sunt încă vitele de Bonyhád şi din comitatul Vas. Au 
bune însușiri. Se pot cunoaşte anevoie, deoarece nu sunt numai 
de o coloare. Sunt lăptoase, cărnoase, puternice și bune de jug. 

Cele din comitatul Vas sunt de coloare roșie pestriță și au 
tot însuşirile celor din Bonyhâd. 

e) Rasa olandeză e de coloare neagră pestriță şi are in- 
suşirile vitelor apusene. 

Ca să putem aveă vite bune și frumoase trebue să avem 
taur bun şi frumos. Spre acest scop taurul trebuie să întrunească 
cele mai bune condițiuni. La alegerea unui taur de prăsilă, tre- 
buie să fim cu o deosebită băgare de seamă şi anume, că din 
ce vacă este? Numai dacă mama lui a fost frumoasă, bună de 
lapte, cărnoasă şi blândă se recomandă ţinerea lui — altcum nu, 
pentrucă foarte muli viței se aruncă în partea mamei taurului, 
ba de multeori in partea strămoșilor lui. - i 

Un taur e de ajuns la 50—60 vaci; mai multe însă nu. 
Intr'o ciurdă nu este iertat a se lăsă mai mulţi tauri, ci numai 

unul. Gonitul sau săritul se face în ciurdă, când vita singură 
caută taurul, și din mână, când omul o duce la taur. 

Vitele poartă 9 luni, de regulă 270—280 zile. Vitele de-a fată 
trebuie să le ingrijim cât se poate de bine. Să le ferim de lovituri, 
de încordări prea mari în jug, nutreţul să le fie bun și curat, 
altcum lesne pot lăpădă (se stârpesc). 

De multe-ori la fătare se ivesc şi greutăţi, aşa d. p. dacă 
viţelul este mare si vaca nu-l poate fata trebuie să-i sărim în- 
tr”ajutor, altcum vaca s'ar puteă prăpădi. Mai întâi ne spălăm 
bine pe mâni, ungem mâna dreaptă cu unt de lemn, o întroducem 
cu îngrijire prin fătătoare și încercăm să scoatem viţelul. Tragem 
de el atunci, când si vaca se opinteşte. După fătare vaca linge 
vițelul. Se întâmplă de multe-ori și mai cu seamă la juninci, că 
nu. voiesc a-l linge. Este oprit a presără viţelul cu sare, pentru-că 
uşor îi ajunge sarea în ochi și capătă aprindere. Mai bine să-l stergem 
noi cu paie. Buricul trebue legat cu un fir de mătasă, şi lăsat cam 
de 3 degete de lung; partea cealaltă o tăiem cu un cuţit ascutit. 

Uneori vițelul, când vine pe lume, pure-că e mort. Cauza 
e, că sângele îi vine în cap. In astfel de întâmplări trebuie să 
facem încercare, ca să-l aducem la vieaţă, anume îl frecăm bine, 
vărsăm apă rece preste el şi-l silim să răsufle. 

Laptele cel dintâi, care se chiamă corastă, nu e iertat să-l 
mulgem, ci lăsăm să-l sugă vifelul, spre a-i curăţi rânza de tot 
felul de murdării rășinoase, cari s'au adunat în ea. 

In zilele dintâi viţelul trebue lăsat să sugă cât de dis. pe 
zi de 5—6 ori. In săptămâna a patra de 4-ori pe zi, în a cincia 
de 3-ori, iar mai târziu mai rar. 

Laptele cel mai gros şi mai unsuros este cel dela urmă. 
Acesta să nu i-se lase vitelului, pe cât se poate nici cel dintâi, 
ci cel din mijloc. 

Dacă se întâmplă, ca vaca să lapede, atunci omul trebue 
să cerceteze, ce a fost pricina. Când cercetăm trebue să avem 
în vedere nu cumva fătul a fost putred? Dacă fătul este putred, 
sau dacă vine pe lume în bucăţi, cari deasemenea sunt putrede, 
atunci luăm vaca și-i spălăm bine fătătoarea, vârful coadei, spi- 
narea, ugerul si picioarele, după aceea o ducem afară din grajd 
şi începem a 0“spălă din nou. Grajdul trebuie desinfectat, pen- 
tru-că aceasta este o boală lipicioasă. * 

Viţelul de prăsilă îl înţercăm de regulă la 4—5 luni, pe 
când cel de tăiat la 8 săptămâni. Când viţelul e de 6 luni se 
poate mână și la pășune. 

In anul întâi vițtelul trebuie nutrit cât se poate de bine, 
pentru-că el creşte în anul prim mai mult, ca în al doilea, şi 
deci are trebuinţă de hrană bună. La nutrirea viţeilor ovăsul e 
de mare însemnătate, de aceea să le dăm, cât se poate de mult, 
pentru-că, greșeala săvârşită în anul întâi, nu se mai poate repară. 
(îndreptă). Ovăsul să se dea întreg şi nu măcinat, deoarece. vitele 
cornute îl rod. 

Viţeilor pe lângă ovăs să li-se deă fân şi otavă bună, apoi 
turte, cari au mare însemnătate la creșterea lor; acestea se dau 
ca lături. Sunt bune tăritele, făina ş. a. Până sunt vițeii tineri 
să nu li-se deă nutreţ verde, pentru-că capătă pântece mare şi 
din astfel de vitei nu vom avea vite frumoase și de preţ. 

Cu cat voim a produce lapte mai mult, cu atât trebuie să 
le dăm vacilor nutreţ mai bun şi mai mult. Vara pe lângă nu- 
treţul verde, le dăm și nutreţ uscat, iar iarna nutremântul de 
căpetenie îl formează nutreţul uscat, napii, cartofii ș. a. : 

La mulsul vacilor lucrul de căpetenie este, ca tifele şi  - 
ugerul să fie bine spălate. Mulsul să se facă de un om priceput 
şi laptele să se mulgă până la cel din urmă strop, pentrucă alteum `= 


se împuţinează. Emil Reit învăţător 
(ascultător al unui curs de agronomie.) 


TARANUL ȘI FOILE NOASTRE. 


Țăranul nostru ceteste și are multă tragere de inimă la cetit. 
Suntem pe pragul iernei, când avem timp destul şi putem sta mai 
multă vreme de poveşti, n'ar fi oare un păcat să lăsăm timpul 
să treacă fără ca noi să ne fi folosit de el? 

E ştiut lucrul că, pe când ţăranul muncește din greu câte 
drăguţa de vară, conducătorii lui tocmai din contră, trebue să 
muncească mai mult iarna, căci ţăranul nostru atunci are timp 
să stea cu noi de vorbă, fiindu-i sufletul mai liniştit și numai 
atunci ne va înţelege mai bine! 

Să se folosească deci foile noastre de acest timp atât de 
scump pentru cei ce-l ştiu folosi, căci ne va întrebă conștiința 
fiecăruia la primăvară: oare cn ce am îmbogăţit sufletul ţăranului 
“nostru şi în ce măsură l-am însufleţit ca, la primăvară să prindă 
mai vesel şi cu mai multă încredere și bărbăţie de coarnele bine- 
cuvântatului plug, pentruca din brazda răsturnată să poată nă- 
dăjdui o întoarcere în mai spre.bine a traiului lui, dela care apoi 
va atârnă şi al nostru. 

Să-i dăm ţăranului nostru povete frumoase, să-l îndatinăm 
a fi mulţămit cu soartea la care la învrednicit Dzeu, să se afle 
fericit pe lângă vatra sa gândind l-a Dzeu şi cercetând sf. bise- 
rică și să-l încurajăm ca la munca ce-l aşteaptă să nu fie în- 
doelnic ci binechibzuind toate să le facă cu minte trează la 
timpul lor. ` 

“Țăranilor nostri să le dăm poveţe economice, poveşti mo- 
ralizătoare, iar tinerilor noştri să le dăm poesiile atât de mult 
iubite, atât de mult dorite de ei, cari îi fac să lege o iubire mare 


de foi! 
Ba ar fi un lucru din cele mai înțelepte ca, foile noastre, cât 


ține iarna, să apară mai bogate cu 2—4 pagini făcându-le cu lot 
alâtea mai mici vara, de unde ar avea un profit moral foarte 
însemnat! l 

Ar fi de dorit ca din nici un număr al foilor noastre sa 
nu lipsească rubrica „Economia“ precum nici rubrica „Foişoara“ 
cu poveștile moralizătoare şi poeziile poporale! Jn cele mai multe 
foi «Economia» e mai la urmă, dar de prețul bucatelor, fânului, 
vinului, vitelor, galițelor şi a altor articoli economici nici pomană ! 

Noutăţile încă aduc un folos mare, ba putem zice că foarte 
mare! Țăranul aude că în cutare comună a căzut grindină de 
a nimicit întreg hotarul; el se duce și isi asigură lanul de grâu ; focul 
a nimicit o casă neasigurată; el află suferinţele celor năpăstuiţi şi 
îşi asigură casa. Şi câte, şi mai câte, Doamne, din cari pot trage 
atâtea învățături. 

Să-i arătăm ţăranului că, nu de aceea s'a publicat una sau 
alta „ca să se umple locul“ ci cu el să tragă învăţătură! 

Să-i dăm deci învăţătură ţăranului nostru, căci dacă nu o are 
a noastră e ruşinea! Delapecica. 


CĂRĂRILE VIEȚII. 


(Urmare.) 
VIII. Industria de hârtie. 
121. Fabricarea materialului pe seama hârtiei şi fabricarea 
hârtiei. 
122. Fabricarea articolelor de hârtie. 
123. Compactoria. i 
IX. Fabricarea articolelor de nutremânt etc. 


124 Industria morăritului. 
125. Industria brutăritului. 
126. Confectionarea prăjiturilor de aluat. 

127. Fabricarea zăharului. E 
128. Cofetaria si gătirea prăjiturilor de zăhar. 3 
129. Fabricarea zaharicalelor. 

130. Fabricarea cacao-ei şi a ciocoladei. 
131. 'Turtăritul. 
132. Curăţirea şi prăjirea cafelei, şi fabricarea surogatului 
de cafea. 
133. Fabricarea conservelor din unele materii vegetale, 
134. Cârnăţăritul. 
135. Măcelăritul. 
136  Curăţitul maţelor etc. 
137. Fabricarea salamului. 
138. Alte industrii de carne şi unsoare. 
139. Fabricarea conservelor din materii animale. 
140. Fabricarea cașului, brânzei și a untului. 
141. Fabricarea tutunului. 
142. Fabricarea berei si a malţului. 
143. Fabricarea spirtului. 
144.. Fabricarea oţetului. 
145. Fabricarea coniacului, licheorului, rachiului şi rumului. 
146, Fabricarea şampaniei. 
147. Scoaterea apei minerale. 
148. Fabricarea apei de soda. 
149. Fabricarea gheţei. ji WA 
150.. Alte moduri de intrebuintarea apei. E 
151. Ingrasarea vitelor pentru scopuri industriale. 
152. Ingrăşarea porcilor pentru scopuri industriale. 
153. Abatoriile. 
X. Industria chimică. 
154. Rafinarea petroleului. 
155. Fabricarea gazului de iluminat. 
156 Fabricarea koks-ului incat nu e în legătură cu mineritul, 
157. Fabricarea scrobelei. 
158. Fabricarea chibritelor. A a 
159. Fabricarea eleiului. Me 
160. Fabricarea extraselor de argăsit. i 
161. Industria destilării lemnului. 2 
162. Fabricarea oleului vegetal. 3 
163. Fabricarea luminărilor, sapunului si parfumului. 3 
164. Fabricarea . materiilor explosive si a pulverii de puşcă. * 
165. Fabricarea unsorii pentru trăsuri, pentru pei, a lacului, “+ 
a colorilor, a scrobelei vinete, a tintei si a cerei de sigilat. > 
166. Fabricarea făinei de oase, a cărbunelui de oase sia ~ z 
îngrășemintelor artificiale. să 
167. Fabricarea asfaltului şi a cătranului, a placelor de asfalt << 
şi a placelor de cătran. E 
168. Fabricarea altor articole chimice. (Va urmă), ` 3 

SNOAVE. 


Unui advocat îi ruginiseră titinele usei de bine ce-i mergeă. 
S'a sbătut, s'a frământat, dar n'a fost chip să încalece năcazul. 
li oeoleau mușterii casa, parc'ar fi stat necuratul în ea. Şi-i crepà 
buza de năcaz, când vedeă ce bine le merge altor advocaţi, — 
cu toate că n'aveau mai multă învăţătură decât el. 

De-aş şti că mă intovărășesc și cu dracul — zise într'o zi 
cătrănit — dar trebue să scap de ruşinea asta! 

Scaraoţchi, care de mult îşi pusese ochişorii pe el, indatăce 
l-a auzit glăsuind astfel, i-s'a înfățișat în chip de om îmbiindu-i 
sprijinul său, în schimbul sufletului când va muri. 

Invoiala iute a fost gata. Ce-i pasa advocatului de suflet!... 
In vieaţă să-i meargă bine!... După moarte?.... pagubă-n ciu- 
perci!... 

Si de unde, până aci mai nu-i crescuse iarbă 'n prag, acum 
nu răzbeă să îndestulească pe toţi, câţi îi deschideau ușa. Unul 
intră, altul ieşea. Nu degeaba se înfrăţise cu Tartorul iadului!... 
Incepuse a se umflă în pene de bine ce-i mergea. Nu mai eră 
nimenea ca el, atâta avere adunase. 

Dar toate cu sorocul lor. 

Când se credea mai fericit, mai tare şi mai mare, a căzut 
la pat. Pe semne ii făcuse cu ochiu ortacul său. Şi cu cât i-se 
strângeă mai tare funia de păr, cu cât s'apropiă mai tare sorocul 
să-şi deă ortul lui Scaraoţehi, cu atât da târcoale mai dese și 
Ucigăl-toaca frumosului său sălaș. Bagsamă să fie la indemână, 
nu cumva să i-se rătăcească odorul. 

Azi pe la poartă, mâne pe la fereastră, poimâne tot aşa. 
Incepuse se bată la ochi. 

Il şi descoase odată un creștin, în faţa mai multora, că ce 
caută de-atâta vreme pe acolo? 

Michiduţă i-o spune verde, că a venit după sufletul advo- 
catului, pe care-l cumpărase de mult. 

Creştinii încep să hohotească. Ucigăl-crucea stă crucit când 
îi vede, mai apoi îi întreabă nedumerit: de ce râd? s 

Cum să nu râdem, măi omu lu D-zeu — zice crestinul — 
dacă cauţi urme-”n apă. Du-te ’ntreabă-ți, dacă mai alt năcaz. 
Ăsta de aci... de când lam pomenit n'a avut suflet; cum o să 
aibă acum la moarte! S. Tamba. 

Oi! tu mandrulita! Numai dorul inimii 

Stau în loc și mă gândesc, Scris pe faţa perinii. 

Pe ce cale să pornese Câtu-i noaptea ieu nu dorm, 

Cu tine să mă 'ntâlnesc? Tot mă 'nvart şi tot mă ’ntorn 

Cum mă cule ieu te visez, Ca peștele 'n apă lină 

Las mâna nu te găsesc, Ca omu ’n ţară străină, 
STIRI. 


Pentru ca gimnaziul cu 4 clase din Brad să se poată face 
gimnaziu complet (deplin) cu 8 clase, se incepuse acum e anul 
o colectă, care sporeşte în mod foarte îmbucurător. S'au înscris 
până acum vre-o 180,000 coroane şi se fac daruri mereu. Totuş 
mai trebue mult până se vor adună sumele trebuincioase ; de aceea 
îndemnăm pe cetitori și instituţiile noastre de tot felul să aducă 
jertfă pentru acest aşezământ însemnat de cultură. 

© 

Oameni buni, rămâneţi acasă! De luni de zile trebile în 
America s'au întors spro rău. Dupăce sau fost apucat oamenii 
de lucruri peste puterile lor si după un an cu roadă mai slabă 
cum a fost anul de fata, se inchid fabrici după fabrici si ban- 
crotează bancă după bancă. {n urma acestora partea cea mai 
mare a celor emigraţi acolo nu mai capătă de lucru şi au luat-o 
spre casă. Toate vestile si toate semnele arată, că acum odată 
e lucru cuminte să nu mai plece nimeni la America, ci, măcar 
până la alte vremi mai bune, să rămână acasă. 

e . 

Iertare câlor ce au fugit de armată. Maiestatea Sa regele dă 
iertare: 

tuturor soldaţilor cari sar află inchigsi din cauză de de- 
zertare ; 

tuturor soldaţilor cari înainte de 2 Dec, n. a. c. ar fi traşi 
în cercetare din cauză de dezertare ; 

celorce pentru dezertare au fost osândiţi la slujbă mai lungă. 

Până la 1 Dec. 1909, toţi cei pe cari îi-priveşte această 
iertare a Maiestăţii Sale trebue să se înfăţișeze la vre-o comandă 
militară, având să-și împlinească slujba cu care au rămas înapoi. | 
Ceice până la 1 Dec. 1909 nu vor face destul acestui ordin, vor - 
ajunge de nou sub asprimea — legii de urmărire. ° 








Editor: Octavian Goga. Tiparul tipografiei arhidiecezane. Sibiia. 


© BCUCIuj - 








